Pombéro ningo tuicha ikurundu ha puéicha rupi ikatu ñanembotavy. Sapy'ánte oĩ ñande ypyetépe hína ha ni nañamalisiái hese. Odipara jave ndaipóri ohupyty va'erã chupe, ku yvytúicha ndajapillái mba'éichapa ova oĩhágui. Oha'ãngakuaaiterei enterove guyrápe, ha upéicha jave ndajaikuaái voi mavaitévapa la ha'etéva. Katu umi animal oikuaa chupe. Ohendúramo oñe'ẽ karai Pombéro ijapytepekuéra, ha'ekuéra oñemokirirĩetéma haitýpe.